b'\n_START_ARTICLE_\nUpravna delitev Slovenije (1955)\n_START_SECTION_\nZakonodaja\n_START_PARAGRAPH_\nRepubli\xc5\xa1ki zbor Ljudske skup\xc5\xa1\xc4\x8dine Ljudske republike Slovenije je 28. junija 1955 sprejel Zakon o obmo\xc4\x8djih okrajev in ob\xc4\x8din v Ljudski republiki Sloveniji, ki je bil 30. junija 1955 objavljen v Uradnem listu Ljudske republike Slovenije, \xc5\xa1t. 24. Slovenija je bila s to reformo razdeljena na 11 okrajev in 130 ob\xc4\x8din._NEWLINE_Upravna delitev je bila pozneje popravljena z objavami v UL LRS v \xc5\xa1tevilkah: 13/56, 25/57, 30/58, 34/58, 44/58, 17/59, 2/60 in 9/60._NEWLINE_Z sprejetjem nove ustave leta 1963 so bili ukinjeni okraji, pri \xc4\x8demer so ostale ob\xc4\x8dine kot najvi\xc5\xa1je lokalne upravne enote znotraj republike.'